একটা অনাথ আশ্রমে গিয়ে প্রথম আমার এনজিরওর ভাবনা আসে। ওদের অবস্থা দেখে সেদিনই ঠিক করে নিই অনাথ শিশুগুলিকে সাহায্যের চাইতে বেশি কিছু করতে হবে এবং কোনও সংস্থার মাধ্যমে অসহায় মুখগুলির পাশে দাঁড়াতে হবে। কিন্তু ভাবলেই তো হবে না। আমার ইচ্ছে এবং এনজিওর মধ্যে চ্যালেঞ্জের একটা শক্ত দেওয়াল দাঁড়িয়ে ছিল। তখন আমার বয়স মাত্র ১৫। বুঝতে পারছিলাম ওই বয়সে এত বড় একটা ভাবনা নিয়ে যার কাছেই যাই বেশিরভাগের কাছে অসম্ভব ঠেকবে। জানতাম, আইনি পর্যায়ে কাগজপত্র তৈরি করতে গিয়েও আমি আটকে যাব। যখনই নিজের ভাবনার কথা আমার চারপাশের লোকজনকে বলেছি বিদ্রুপের শিকার হয়েছি, তাও দমে যাইনি। দ্বিতীয় ভোগান্তি ছিল এনজিও শুরু করার জন্য টাকার যোগান নিয়ে।